- વર્લ્ડ ઇકોનોમિક ફોરમમાં આરબીઆઇના પૂર્વ ગવર્નરની અપીલ - ગ્લોબલ વોર્મિંગ, વૃદ્ધોની વધી રહેલી સંખ્યા અને ટેક્નોલોજી પશ્ચિમિ દેશોની સૌથી મોટી સમસ્યા હોવાનો દ અત્યારે પશ્ચિમી દેશો મદદ માટે આગળ નહીં આવે તો અંતે નુકસાન તેમને જ થવાનું છે દાવોસ, તા. 23 જાન્યુઆરી, 2018, મંગળવાર રીઝર્વ બેંક ઓફ ઇન્ડિયાના પૂર્વ ગવર્નર રઘુરામ રાજને ગરીબ અને વીકાસશીલ દેશોને મદદ કરવા માટે વિકસીત દેશોને અપીલ કરી હતી. રાજને જણાવ્યું હતું કે પશ્ચિમિ દેશો જે પણ નફો કરી રહ્યા છે તેને ગરીબ અને વિકાસશીલ દેશોની સાથે વહેંચવો જોઇએ. જો આ પગલુ ભરવામાં આવે તો વિશ્વના અનેક સમસ્યાઓનું નિરાકરણ આવી જાય. રાજને કોઇ પણ દેશનું નામ લીધા વગર કહ્યું હતું કે પશ્ચિમે એ વાતનું ધ્યાન રાખવું પડશે કે તેમના નાગરીકો વૃદ્ધ થઇ રહ્યા છે, અને જો વિકાસ કરવો હોય તો યુવાઓની વધુ જરુર પડશે. અમેરિકાએ એચ-૧બી વિઝામાં બદલાવ કર્યો છે, જેને પગલે અનેક ભારતીયોની રોજગારી જોખમમાં છે. આ દરીયાન રાજને ટકોર કરતા કહ્યું છે કે પશ્ચિમમાં લોકો વૃદ્ધ થઇ રહ્યા છે. અને તેમની વિવિધ વસ્તુઓની માગો વિકાસશીલ દેશો તરફથી આવી રહી છે. વર્લ્ડ ઇકોનોમિક ફોરમમાં બોલતી વેળાએ રાજને ચેતવણી આપી હતી કે જો પશ્ચિમિ દેશો મદદ માટે આગળ નહીં આવે તો તેની અસર સમગ્ર વિશ્વ પર પડશે. હાલ પશ્ચિમિ દેશોમાં સૌથી મોટી સમસ્યાઓમાં વૃદ્ધોનું વધુ રહેલુ પ્રમાણ, ટેક્નોલોજી અને ગ્લોબર વોર્મિગ છે. સિંગાપુરનું ઉદાહરણ આપતા રાજને જણાવ્યું હતું કે સિંગાપુરે એક એવી વ્યવસ્થા ઉભી કરી છે કે જ્યાં મિડલ ક્લાસ અને લોવર મિડલ ક્લાસ બન્ને સાથે રહી શકે. મને અમેરિકા અંગે પુરી ખાતરી નથી પણ કેટલાક દેશો આ અમીરી અને ગરીબીની ખાઇ દુર કરવામાં કોઇ જ યોગદાન નથી આપી રહ્યા.